பல்வேறு காரணங்களால் ஒரு திரைப்படமானது மக்கள் மனதில் வெற்றி பெற்று இருந்தாலும், வியாபார ரீதியாகவும், வர்த்தக ரீதியாகவும் அந்த படத்தை வெற்றி பெற செய்யும் திறமை விநியோகஸ்தர்களுக்கு மட்டும் தான் இருக்கிறது. அந்த வகையில்,தங்களுடைய தேர்ந்தெடுக்கப்பட்ட தனித்துவமான கதை களங்களால், விநியோகஸ்தராக சினிமா துறையில் அடியெடுத்து வைத்த 'ஆரா சினிமாஸ்', வெற்றிகளை மட்டுமில்லாமல் தயாரிப்பாளர்களின் நம்பிக்கையையும் வெகுவாக சம்பாதித்து வருகிறது. சினிமா துறையில் ஏற்றங்களையும், இறக்கங்களையும் சந்தித்த ஆரா சினிமாஸின் உரிமையாளர் மகேஷ் கோவிந்தராஜ் தற்போது தங்களுடைய நெட்வர்க்கை மேலும் விரிவு படுத்தி கொண்டே போகிறார் என்பதை உறுதியாகவே சொல்லலாம். இப்படி வெற்றி பாதையை நோக்கி நகர்ந்து கொண்டிருக்கும் ஆரா சினிமாஸின் அடுத்த பட வரிசையானது, அவர்களுக்கு மாபெரும் வெற்றியையும், புகழையும் வாங்கி தரும் என்பதில் எந்த சந்தேகமும் இல்லை.